**Nastavno-naučnom Veću Filozofskog fakulteta u Nišu**

**Departmanu za Komunikologiju i novinarstvo**

PREDMET: Izveštaj o učešću na međunarodnom kursu *Mind, World and Action.*

Od strane direktora međunarodnog kursa *Mind, World and Action,* Majde Trobok, pozvana sam da učestvujem i prezentujem rad *Meaning of Metaphors*. Kurs je održan u periodu od 24.8. do 28.8. 2015. godine na Međunarodnom univerzitetskom centru za postdiplomske studije u Dubrovniku (IUC). Ovaj kurs ima dugu tradiciju i okuplja profesore i studente doktorskih studija širom sveta. Organizacioni direktori su profesor Timoti Vilijamson, Univerzitet u Oksfordu, profesor Majda Trobok, Univerzitet u Rijeci i profesor Miloš Arsenijević, Univerzitet u Beogradu. Na kursu su učestvovali, pored profesora koji su organizatori, Korin Beson (Univerzitet u Saseksu, UK), Tomas Krodel (Humboltov Univerzitet u Berlinu), Nenad Miščević (Univerzitet u Rijeci), Duško Prelević (Univerzitet u Beogradu), Andrej Jandrić (Univerzitet u Beogradu), Ivana Stojanović Prelević (Univerzitet u Nišu) i dva doktoranda, Mirela Fuš (Univerzitet u Rijeci) i Bo Medison Maunt (Univerzitet u Oksfordu).

U saopštenju sam predstavila filozofske probleme metafore i to: probleme značenja, dvosmislenosti i interpretacije. Fokus je bio na stanovištima Džona Serla i Donalda Dejvidsona. Takođe, predstavila sam komparativnu analizu njihovih stanovišta. Zaključak je da je Serlova teorija konzistentna za razliku od Dejvidsonove.

Kurs je bio intenzivan, činile su ga prepodnevne i poslepodnevne sesije. Izlagači su imali sat vremena za izlaganje i pola sata za diskusiju. Radni jezik je engleski. Zajednički utisci su pozitivni i zakazan je novi kurs za 1. septembar 2016. godine.

Pored ostvarenih kontakata sa profesorima i studentima, inspirativnih diskusija tokom kursa, ističem srdačnost i poziv za čvršću saradnju Filozofskog fakulteta u Nišu i Međunarodnog univerzitetskog centra za postdiplomske studije u Dubrovniku, od strane direktora IUC-a gospođe Nade Bruer.

Doc. Dr Ivana Stojanović Prelević

U Nišu, 19.09.2015.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_